cyanic-selkie/wikianc huggingface dataset:
ปวีณสุดา ดรูอิ้น
เจนนิเฟอร์ ปวีณสุดา แซ่ตั่น ดรูอิ้น (เกิด 12 ตุลาคม พ.ศ. 2536) ชื่อเล่น ฟ้าใส เป็นนางงาม นางแบบ ดีเจ พิธีกร นักแสดงลูกครึ่งชาวไทยเชื้อสายจีน-แคนาดา-ฝรั่งเศส ผู้ครองตำแหน่งมิสยูนิเวิร์สไทยแลนด์ 2562 และเป็นตัวแทน​ประเทศไทย​ใน​การ​ประกวด​นางงามจักรวาล 2019 ณ นครแอตแลนตา, รัฐจอร์เจีย สหรัฐอเมริกา และสามารถผ่านเข้ารอบลึกได้ถึงรอบ 5 คนสุดท้ายอีกด้วย​ นอกจากนี้ยังเคยดำรงตำแหน่งรองชนะเลิศ​อันดับ 2 มิสไทยแลนด์ไชนิสคอสมอส 2013, รองชนะเลิศ​อันดับ 1 นางสาวไทย 2556, รองชนะเลิศ​อันดับ 2 มิสยูนิเวิร์สไทยแลนด์ 2560​
ในปี 2560 เธอได้เข้าร่วมประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 ซึ่งผู้ชนะคือ มารีญา พูลเลิศลาภ หลังจากนั้นเธอได้รับแต่งตั้งให้ดำรงตำแหน่ง มิสไทยแลนด์เอิร์ธ 2017 เพื่อเป็นตัวแทนประเทศไทยเข้าร่วมประกวดมิสเอิร์ธ 2017
ในปี 2562 เธอได้ตำแหน่งชนะเลิศในการประกวดมิสยูนิเวิร์สไทยแลนด์ 2562 และเป็นตัวแทนประเทศไทยเข้าร่วมการประกวดนางงามจักรวาล 2019 และสามารถผ่านเข้ารอบ 5 คนสุดท้าย
ประวัติ
ฟ้าใสเกิดเมื่อวันที่ 12 ตุลาคม 2536 เป็นลูกครึ่งชาวไทยเชื้อสายจีน-แคนาดาเชื้อสายฝรั่งเศส (French Canadians) จบการศึกษาปริญญาตรีจากมหาวิทยาลัยแคลการี คณะวิทยาศาสตร์การเคลื่อนไหว สาขาทั่วไป (เกียรตินิยมอันดับ 1) และเคยเป็นดีเจอยู่ที่คลื่น FM 99 กีฬาพารวย แอคทีฟ เรดิโอ คลื่นเมืองไทยแข็งแรง
มิสไทยแลนด์ไชนีสคอสมอส 2013
ปวีณสุดาได้เข้าร่วมการประกวดมิสไทยแลนด์ไชนีสคอสมอส 2013 เมื่อวันที่ 18 กรกฎาคม 2556 และเธอตำแหน่งรองอันดับ 2 มิสไทยแลนด์ไชนีสคอสมอส 2013
มิสเซาท์อีสเอเชียไชนีสคอสมอส 2013
ปวีณสุดาได้เป็นตัวแทนของประเทศไทยเข้าร่วมการประกวดมิสเซาท์อีสเอเชียไชนีสคอสมอส 2013 ที่ประเทศมาเลเซีย เธอได้ผ่านเข้ารอบ 8 คนสุดท้าย
มิสยูนิเวิร์สไทยแลนด์ 2560
ปวีณสุดาได้เข้าร่วมการประกวดมิสยูนิเวิร์สไทยแลนด์ 2560 และได้รับตำแหน่งรองอันดับ 2 และได้รางวัลพิเศษ Miss Smile โดย เมืองไทยประกันชีวิต
โมโต2 ฤดูกาล 2011
โมโต 2 เวิร์ล แชมเปี้ยนชิพ ปี ค.ศ.2011 / พ.ศ.2554 เป็นส่วนหนึ่งของการแข่งขันฤดูกาลที่ 63 ในหมวด F.I.M. Road Racing World Championship Grand Prix
ปวีณสุดา ดรูอิ้น
มิสเอิร์ธ 2017
ปวีณสุดาได้เป็นตัวแทนประเทศไทยในการประกวดมิสเอิร์ธ 2560ที่ประเทศฟิลิปปินส์ โดยได้รับตำแหน่งมิสเอิร์ธ-ฮันนาห์ 2017 และสามารถผ่านเข้าถึงรอบ 8 คนสุดท้าย
โมโต2 ฤดูกาล 2011
รายชื่อทีมและนักแข่ง
ที่มา : 2011 Grand Prix motorcycle racing season (Moto2 participants) ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี
* แถบสีเขียว คือ นักแข่ง Wildcard
ปวีณสุดา ดรูอิ้น
มิสยูนิเวิร์สไทยแลนด์ 2562
ปวีณสุดาได้เข้าร่วมการประกวดมิสยูนิเวิร์สไทยแลนด์ อีกครั้งในปี 2562 ซึ่งการประกวดครั้งนี้เธอถูกเลือกให้เป็น 1 ใน 10 ผู้ได้รับสิทธิ์ Golden Tiara Ticket กติกาใหม่รอบคัดเลือก มอบสิทธิ์พิเศษในการเข้ารอบ 60 คนแบบอัตโนมัติ และสำหรับการเข้าร่วมประกวดรอบที่สองบนเวทีมิสยูนิเวิร์สไทยแลนด์ของเธอ ปวีณสุดาได้รับรางวัลชนะเลิศคว้าตำแหน่งมิสยูนิเวิร์สไทยแลนด์ประจำปี 2562 ไปครองเมื่อวันที่ 29 มิถุนายน 2562
นางงามจักรวาล 2019
ปวีณสุดาได้เป็นตัวแทนประเทศไทยในการประกวดนางงามจักรวาล 2019ที่ประเทศสหรัฐอเมริกา และสามารถผ่านเข้ารอบถึง 5 คนสุดท้าย (Top 5)
โมโต2 ฤดูกาล 2011
สนามแข่ง
ในฤดูกาล ค.ศ.2011 / พ.ศ.2554 มีการแข่งขันทั้งหมด 18 สนาม ได้แก่ สนามที่จัดแข่งสำหรับรายการโมโตจีพีเท่านั้น
ประเภทนักแข่ง
ที่มา : 2011 Grand Prix motorcycle racing season (Moto2 riders' standings)
ประเภทผู้ผลิต
ที่มา : 2011 Grand Prix motorcycle racing season (Moto2 constructors' standings)
ชายไม่จริง หญิงแท้
การนำมาสร้างเป็นละครโทรทัศน์
ครั้งแรกเมื่อปี พ.ศ. 2541 โดย เอ็กแซ็กท์-ซีเนริโอ เขียนบทโทรทัศน์ ณัฐิยา ศิรกรวิไล กำกับการแสดงโดย อิสริยะ จารุพันธุ์ นำแสดงโดย สัญญา คุณากร, คัทลียา แมคอินทอช, ขจรศักดิ์ รัตนนิสสัย, ยุทธนา ลอพันธุ์ไพบูลย์ ออกอากาศทุกจันทร์-อังคาร เวลา 20.20 - 22.00 น. ทางช่อง 3 ออกอากาศครั้งแรกเมื่อวันที่ 1 กันยายน พ.ศ. 2541 - 3 พฤศจิกายน พ.ศ. 2541
ครั้งที่สองเมื่อปี พ.ศ. 2560 โดย ช่องวัน 31 เขียนบทโทรทัศน์ จรรยา-บรรณ (อภิศรา วงศร, ณัฐพล โพธิ์แก้ว) กำกับการแสดงโดย ก้องเกียรติ โขมศิริ นำแสดงโดย ฉันทวิชช์ ธนะเสวี, ดาวิกา โฮร์เน่, ชลาทิศ ตันติวุฒิ, คีรติ มหาพฤกษ์พงศ์, ภูริ หิรัญพฤกษ์, ศรุชา เพชรโรจน์, จุฑารัตน์ อนุศิลป์, รัชพงศ์ ทิวะธนเศรษฐ์, กรวิชญ์ สูงกิจบูลย์, กลศ อัทธเสรี, อู๊ด เป็นต่อ, อ้วน รีเทิร์น, อรนภา กฤษฎี, ซันนี่ ยูโฟร์, ณหทัย พิจิตรา ออกอากาศทุกจันทร์-อังคาร เวลา 20.10 - 21.15 น. และพุธ-พฤหัสบดี เวลา 20.10 - 21.30 น. ทาง ช่องวัน และออกอากาศย้อนหลังทาง ไลน์ทีวี เวลา 22.00 น. เริ่มออกอากาศตอนแรกวันที่ 28 พฤศจิกายน พ.ศ. 2560 ต่อจากเธอคือพรหมลิขิตและภารกิจลิขิตหัวใจ
ตัวละคร พ.ศ. 2560
หญิงสาวสู้ชีวิตจากต่างจังหวัด เข้ามาทำงานอยู่กรุงเทพ ส่งเงินให้แม่ กับ น้าสาวทุกเดือน แถมเป็นนักช้อป แต่จู่ๆ บริษัทต้องล้มละลาย และ ไล่พนักงานออก รินจึงตกที่นั่งลำบาก หนำซ้ำเธอยังต้องดิ้นรนหาเงินส่งไปให้แม่ไปไถ่ที่ดินที่โดนโกงคืนมา ความจนตรอกทำให้รินต้องร่วมมือกับเคน และตัดสินใจปลอมตัวเป็นกะเทยเพื่อชิงเงินรางวัลจากการประกวด Miss Queen Beauty 2017
ผู้กำกับละครแอ็คชั่นสุดระห่ำ ร่วมหุ้นกับเพื่อนๆ เปิดบริษัทผลิตละคร ชื่อ “เสือทะยานฟ้า” กับเพื่อนๆ แต่เมื่อสถานะการเงินของบริษัทแย่ลง ภาคจึงได้รับโอกาสสุดท้ายจากทางสถานีโทรทัศน์ ด้วยการยื่นขอเสนอให้ภาคกำกับละครเรื่อง “นางงิ้ว” ทำให้ภาคได้เจอกับ ซิน นางเอกของเรื่อง ความผูกพันทำให้ภาคเริ่มรู้สึกชอบซิน จนทำให้ตัวเองเริ่มสับสน
กะเทยแต่งชายร่างท้วม น้ำเสียงทรงพลัง มีดีกรีเป็นนางโชว์ “ตัวแม่” แต่ด้วยความป็นคนรักสนุก และทนงตนกับเสียงสวรรค์ที่มี เคนจึงตัดสินใจลาออกจากผับแบบไม่คิดหน้าคิดหลัง จนทำให้เคนต้องตกงาน และใช้ชีวิตอย่างยากลำบาก แต่วันหนึ่งโชคชะตาก็ทำให้เคนได้มาเจอกับริน เคนจึงคิดแผนให้รินปลอมตัวเป็นกะเทย ไปประกวด Miss Queen Beauty 2017 หลังซินคว้ารางวัลมาได้ เคนจึงเป็นทั้งผู้จัดการส่วนตัว และพี่สาวของรินในที่สุด
เจ้าของรายการทอล์กโชว์ชื่อดัง ที่สามารถกำหนดชะตาชีวิตของคนในวงการบันเทิง ให้ดัง หรือ ดับได้ชั่วข้ามคืน อิทธิถูกชะตากับซินตั้งแต่แรกเห็น จึงพยายามผลักดันให้ซินโด่งดังเป็นพลุแตก
พรีเซนเตอร์สาวสวยขี้วีนขี้เหวี่ยง ของแบรนด์สินค้าชื่อดังในบริษัทของแองจี้ แต่หมิงเริ่มจะไม่ได้รับความนิยม ยอดติดตามในอินสตาแกรมลดลง ทำให้แองจี้ตัดสินใจ ปลดหมิงออกจากการเป็นพรีเซนเตอร์ และมี"ซิน"เป็นตัวเลือก หมิงมีความรู้สึกได้ว่า ซินมีบางอย่างปิดบังทุกคนอยู่ หมิงจึงร่วมมือกับ"โม" เพื่อนสนิทของหมิง ในการไขกลอนกุญแจความลับของซิน
Humbertioturraea
Humbertioturraea เป็นสกุลของพืชดอกที่อยู่ในวงศ์ Meliaceae.
ถิ่นกำเนิดของมันคือ ประเทศมาดากัสการ์
สปีชีส์ในสกุล ได้แก่:
วอลเลย์บอลชายชิงแชมป์โลก 2014 รอบคัดเลือก
วอลเลย์บอลชายชิงแชมป์โลก 2014 จะมี 24 ทีม เข้าร่วมการแข่งขัน
สมาพันธ์ที่ร่วมการคัดเลือก
การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก2014 จะมี:
อำเภอเมืองลำปาง
เมืองลำปาง เป็นอำเภอศูนย์กลางการบริหาร ธุรกิจ และวัฒนธรรมของจังหวัดลำปาง
ที่ตั้งและอาณาเขต
อำเภอเมืองลำปางตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเมืองลำปางแบ่งพื้นที่การปกครองออกเป็น 19 ตำบล 183 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองลำปางประกอบด้วยองค์กรปกครองส่วนท้องถิ่น 15 แห่ง ได้แก่
มหาวิหารคาทอลิก
นอกจากนั้น “มหาวิหาร” ก็ยังมีความหมายทางศาสนา ซากมหาวิหารตั้งแต่คริสต์ศตวรรษที่ 1 ก็มีการพบมหาวิหารนีโอไพธากอเรียนที่ปอร์ตามัจโจเร (Porta Maggiore) ในปี ค.ศ. 1915 ที่ยังมีปูนปั้นตกแต่งภายในเหลืออยู่บ้างแต่การตีความหมายยังคงเป็นที่ถกเถียงกันอยู่ แผนผังของมหาวิหารของศาสนาคริสต์จากคริสต์ศตวรรษที่ 4 มีลักษณะคล้ายคลึงกับมหาวิหารนีโอไพธากอเรียนของคริสต์ศตวรรษที่ 1 ที่มีทางเดินกลางสามทางและมุขตะวันออก
หลังจากการล่มสลายของจักรวรรดิโรมัน ความหมายของคำว่า “มหาวิหาร” ก็หมายถึงโบสถ์ขนาดใหญ่ที่มีความสำคัญและได้รับการยกสถานะให้เป็น “มหาวิหาร” โดยพระสันตะปาปา ฉะนั้นคำว่า “มหาวิหาร” จึงมีทั้งความหมายในทางลักษณะทางสถาปัตยกรรมและเป็นมหาวิหารในคริสตจักรโรมันคาทอลิก
มหาวิหารเอก
มหาวิหารเอก (ละติน: Basilica maior) เป็นโบสถ์ที่ยิ่งใหญ่ที่สุดสี่แห่งของคริสตจักรโรมันคาทอลิก ทั้งหมดมีสถานะเป็นมหาวิหารในพระสันตะปาปา (Papal basilica) ได้แก่:
มหาวิหารรอง
มหาวิหารรอง (ละติน: Basilica minor) เป็นโบสถ์ที่ได้รับการยกย่องโดยพระสันตะปาปาเป็นพิเศษ มีอยู่ทั้งหมด 1,757 แห่งทั่วโลก (ณ ธันวาคม 2017) ในจำนวนนี้มีสามแห่งที่มีสถานะเป็นมหาวิหารในพระสันตะปาปา (Papal basilica) ได้แก่:
เจ้าหญิงเบอาทริสแห่งบูร์บง-ซิซิลีทั้งสอง
เจ้าหญิงเบอาทริสแห่งบูร์บง-ซิซิลีทั้งสอง (Princess Béatrice of Bourbon-Two Sicilies)
พระประวัติ
เจ้าหญิงเบอาทริสแห่งบูร์บง-ซิซิลีทั้งสอง ประสูคิเมื่อวันที่ 16 มิถุนายน พ.ศ. 2493 ณ ประเทศฝรั่งเศส เป็นพระธิดาพระองค์โตใน เจ้าชายเฟอร์ดินานด์ ดยุกแห่งกัสโตร กับ เจ้าหญิงแชนทัล ดัชเชสแห่งกัสโตรโดยพระบิดาเป็นผู้อ้างสิทธิในการสืบราชบัลลังก์ ราชอาณาจักรซิซิลีทั้งสอง และยังเป็นพระภคินีใน เจ้าชายคาร์โล ดยุกแห่งกัสโตร โดยพระองค์นั้นทำหน้าที่เป็นผู้ตัดสินใหญ่แห่งโบสถ์เซนต์จอร์จ ซึ่งเป็นโบสถ์ที่เป็นที่รู้จักใน ประเทศฝรั่งเศส ชื่อโบสถ์นั้นอาจจะคล้ายคลึงกับโบสถ์เซนต์จอร์จ ในอังกฤษ
เสกสมรส
เจ้าหญิงเบอาทริสแห่งบูร์บง-ซิซิลีทั้งสอง ทรงเสกสมรสกับ ชาร์ล เจ้าชายนโปเลียน ผู้อ้างสิทธิราชบัลลังก์ของฝรั่งเศสทางสายราชวงศ์โบนาปาร์ต โดยรับพระราชทานพระอิสริยยศเป็น เจ้าหญิงเบอาทริส เจ้าหญิงนโปเลียน พระชายา ก่อนจะหย่ากันในปี 2532 โดยมีพระบุตรดังนี้
หลังจากทรงหย่าแล้ว ทรงกลับมาใช้พระอิสริยยศ เจ้าหญิงแห่งบูร์บง-ซิซิลีทั้งสอง ดังเดิม
ขนส่งอากาศยาน
ขนส่งอากาศยาน (cargo airline) คือสายการบินที่มีจุดมุ่งหมายเฉพาะการส่งสินค้าเพียงอย่างเดียว โดยขนส่งอากาศยานบางสายการบิน อาจจะเป็นสายการบินที่แยกส่วนกิจการออกจากสายการบินรับส่งผู้โดยสารทั่วไป
Humbertiodendron
Humbertiodendron เป็นสกุลของพืชดอกที่อยู่ในวงศ์ Trigoniaceae มีเพียงสปีชีส์เดียวคือ Humbertiodendron saboureaui.
แจ็ก วีล
แจ็ก วีล (Jack Veal; เกิด 12 มิถุนายน ค.ศ. 2550) เป็นนักแสดงเด็กชาวอังกฤษ มีชื่อเสียงจากผลงานเรื่อง โลกิ (2021) ตอน "เดอะเน็กซัสอีเวนต์" และ "การเดินทางสู่ความลึกลับ"
ชีวิตในวัยเด็ก
แจ็ก วีล เกิดเมื่อวันที่ 12 มิถุนายน พ.ศ. 2550 ใน ลอนดอน, ประเทศอังกฤษ
แหล่งข้อมูลอื่น
2007
เพนกวินปีกขาว
เพนกวินปีกขาว (White-flippered penguin; ) เป็นเพนกวินชนิดหนึ่ง
เพนกวินปีกขาวนั้นเป็นเพนกวินขนาดเล็ก มีความสูงประมาณ 30 เซนติเมตร น้ำหนักประมาณ 1.5 กิโลกรัม แพร่กระจายพันธุ์และทำรังเฉพาะคาบสมุทรแบงค์ และเกาะโมทูนัว ใกล้กับภูมิภาคแคนเทอเบอรี่ ในนิวซีแลนด์ เท่านั้น
เพนกวินปีกขาว มีลักษณะทั่วไปคล้ายกับเพนกวินน้อย (E. minor) หรือเพนกวินสีน้ำเงิน ซึ่งอยู่ในสกุลเดียวกัน แตกต่างกันตรงกันที่มีปื้นสีขาวบนครีบที่เป็นเอกลักษณ์อยู่ 2 ปื้นเท่านั้น
เพนกวินปีกขาว เดิมเคยถูกจัดให้เป็นชนิดย่อยของเพนกวินน้อย จนกระทั่งในปี ค.ศ. 2002 ได้มีการศึกษาทางดีเอ็นเอและไมโตคอนเดรีย พบว่ามีความแตกต่า่งกัน จึงถูกแยกชนิดออกมาต่างหาก แต่ทว่าตามข้อมูลส่วนใหญ่ยังคงจัดให้เป็นชนิดย่อยหรือชนิดเดียวกันกับเพนกวินน้อยอยู่
เพนกวินปีกขาว มีนิเวศวิทยาและพฤติกรรมที่เหมือนกับเพนกวินน้อย คือ ออกหากินในเวลากลางคืน โดยกินปลาเล็ก เช่น ปลาหลังเขีัยว, ปลาแอนโชวี่, หมึก และครัสเตเชียนต่าง ๆ ทำรังในถ้ำ, แหลมหรือหน้าผาติดทะเล วางไข่ตั้งแต่เดือนกรกฎาคม-ธันวาคม แต่ช่วงที่วางไข่มากที่สุดคือ สิงหาคม-พฤศจิกายน ไข่จะถูกวางไว้ในโพรงที่ทำขึ้น รังจะถูกปกคลุมด้วยกิ่งไม้หรือใบไม้ ใช้ระยะฟักไข่นาน 33-39 วัน ลูกนกจะออกจากรัะงหลังจากฟักเป็นตัวประมาณ 55-65 วัน
พานทองแท้ ชินวัตร
พานทองแท้ ชินวัตร (เกิด 2 ธันวาคม พ.ศ. 2522) ชื่อเล่น โอ๊ค เป็นนักธุรกิจชาวไทย สมาชิกพรรคเพื่อไทย บุตรชายของ ดร.ทักษิณ ชินวัตร กับคุณหญิงพจมาน ดามาพงศ์ เกิดที่เมืองฮันต์สวิลล์ ในรัฐเท็กซัสของสหรัฐอเมริกา มีน้องสาวสองคน คือพินทองทา และแพทองธาร
ประวัติและการศึกษา
พานทองแท้จบการศึกษาระดับมัธยม จากโรงเรียนเตรียมอุดมศึกษา และเรียนต่อในคณะรัฐศาสตร์ มหาวิทยาลัยรามคำแหง แต่ในขณะที่ศึกษาชั้นปีที่ 3 มีข่าวเกิดขึ้นว่า เขาถูกกล่าวหาว่าแอบซุกโพยข้อสอบ เข้าไปในห้องสอบวิชา การศึกษาระบบการเมืองในเชิงวิเคราะห์ จนมหาวิทยาลัยต้องตรวจสอบหาข้อเท็จจริง และต่อมาก็มีข่าวลือว่า เขาได้ยื่นใบลาออกจากการเป็นนักศึกษา อย่างไรก็ดี ความจริงแล้ว พานทองแท้ถูกสอบสวนและได้สารภาพว่า ตนนำบันทึกอย่างอื่นเข้าไปในห้องสอบซึ่งไม่ได้เกี่ยวกับวิชาที่สอบ มหาวิทยาลัยจึงได้ลงโทษพานทองแท้โดยสั่งพักการเรียน 1 ปี ปัจจุบันสำเร็จการศึกษาแล้ว ได้เข้ารับพระราชทานปริญญาบัตร ในระหว่างวันที่ 24-26 พฤศจิกายน พ.ศ. 2546
พานทองแท้สมรสกับณัฐฐิญา ปวงคำ ผู้บริหารโรงแรมเอสซีปาร์ค มีบุตรฝาแฝดชาย-หญิง 2 คน
การทำงาน
พานทองแท้เป็นกรรมการรองผู้อำนวยการ วอยซ์ทีวี (เดิมคือ บริษัท ฮาวคัม เอ็นเทอร์เทนเมนท์ จำกัด), กิจการสตูดิโอถ่ายภาพ She @ Mood, กิจการร้านกาแฟ Cafeinn, กิจการจำหน่ายเครื่องโทรศัพท์เคลื่อนที่ มาสเตอร์โฟน และ เป็นกรรมการมูลนิธิไทยคม
การเมือง
นับตั้งแต่การเคลื่อนไหวต่อต้าน พันตํารวจโทด๊อกเตอร์ทักษิณ ชินวัตร ของพันธมิตรประชาชนเพื่อประชาธิปไตย พานทองแท้ก็ถูกโจมตีและเผยแพร่ข่าวลือด้านลบมาโดยตลอดโดยกลุ่มผู้ต่อต้านทักษิณ พานทองแท้เริ่มมีบทบาททางการเมืองเด่นชัดนับจากปี 2555 จากกรณีการกล่าวหาว่าอภิสิทธิ์ เวชชาชีวะ หนีทหาร และจากนั้นพานทองแท้ก็ได้แสดงความคิดเห็นทางการเมืองโดยการจ้างคอลัมนิสต์เขียนผ่านทางเฟสบุ๊คของตัวเอง และเป็นประเด็นในสื่อกระแสหลักเรื่อยมา หลังรัฐประหารในประเทศไทย พ.ศ. 2557 เขาถูกทหารควบคุมตัว ในวันที่ 24 พฤษภาคม พ.ศ. 2557 ณ ท่าอากาศยานนานาชาติเชียงใหม่ และปรากฏข้อมูลในเอกสารคำร้องฝากขังกลุ่มแอดมินเพจ “เรารักพล.อ.ประยุทธ์” ระบุว่า นายพานทองแท้ ชินวัตร บุตรชาย ทักษิณ ชินวัตร ให้เงินสนับสนุน
วันที่ 2 ตุลาคม พ.ศ. 2560 กรมสอบสวนคดีพิเศษ ได้ออกหมายเรียกให้ นายพานทองแท้ เข้ารับทราบข้อหาฟอกเงินและสมคบกันฟอกเงิน และ ต่อมาศาลอาญาคดีทุจริตและประพฤติมิชอบกลางมีคำพากษาเมื่อวันที่ 25 พฤศจิกายน พ.ศ. 2562 ให้ยกฟ้องคดีนี้ ต่อมา28 พ.ค.2563 สำนักงานอัยการสูงสุด มีคำสั่งไม่ยื่นอุทธรณ์ คดีหมายเลขดำที่ อท.245/2561 ที่พนักงานอัยการสำนักงานคดีพิเศษ 4 เป็นโจทก์ยื่นฟ้อง นายพานทองแท้ ชินวัตร ลูกชาย ด็อกเตอร์ทักษิณ ชินวัตร อดีตนายกรัฐมนตรี คดีร่วมกันกันฟอกเงินทุจริตเงินปล่อยกู้ธนาคารกรุงไทย จำกัด จำนวน 10 ล้านบาท ในความความผิดฐานร่วมกันฟอกเงิน และสมคบคบกันฟอกเงิน ตาม พ.ร.บ.ป้องกันและปราบปรามการฟอกเงิน พ.ศ. 2542 มาตรา 5, 9 , 60 และ พ.ร.บ.ป้องกันและปราบปรามการฟอกเงิน (ฉบับที่ 5) พ.ศ. 2558 มาตรา 10 ประกอบประมวลกฎหมายอาญา มาตรา 83, 91
ในปี พ.ศ. 2565 พานทองแท้ได้รับตำแหน่งที่ปรึกษาศูนย์ปฏิบัติการเลือกตั้งสมาชิกสภาผู้แทนราษฎรของพรรคเพื่อไทย และเขายังได้เดินทางไปช่วยแพทองธารหาเสียงอีกด้วย
วิลลิสทาวเวอร์
วิลลิสทาวเวอร์ (Willis Tower) ในชื่อเดิม เซียส์ทาวเวอร์ (Sears Tower) เป็นตึกระฟ้าที่สูงที่สุดในสหรัฐ และเคยเป็นตึกที่สูงที่สุดในโลกแทนที่เวิลด์เทรดเซ็นเตอร์ ระหว่าง พ.ศ. 2517 ถึง พ.ศ. 2541 ก่อนที่จะถูกทำลายสถิติโดยเปโตรนาสทาวเวอร์ ซึ่งเป็นตึกแฝดที่สูงที่สุดในโลก เซียส์ทาวเวอร์มีความสูง 442 เมตร หรือ 1,451 ฟุต และมีทั้งหมด 110 ชั้น ตั้งอยู่ที่เมืองชิคาโก รัฐอิลลินอย สหรัฐ
ในวันที่ 16 กรกฎาคม พ.ศ. 2552 ทางอาคารได้เปลี่ยนชื่อจากเดิม เซียส์ทาวเวอร์ เป็น วิลลิสทาวเวอร์ อย่างเป็นทางการ ปัจจุบันสูงเป็นอันดับที่ 4 ของโลก
ประเทศสโลวีเนียในโอลิมปิกฤดูร้อน 2012
ประเทศสโลวีเนีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
เบน แอฟเฟล็ก
เบน แอฟเฟล็ก (Ben Affleck หรือชื่อเกิด Benjamin Géza Affleck-Boldt; เกิด 15 สิงหาคม ค.ศ. 1972) เป็นนักแสดงชายชาวอเมริกัน นักเขียนบทภาพยนตร์ ผู้กำกับภาพยนตร์ เป็นพี่ชายของเคซีย์ แอฟเฟล็ก เป็นที่รู้จักในช่วงกลางทศวรรษ 1990 หลังจากมีส่วนเรื่องในภาพยนตร์เรื่อง Mallrats หลังจากนั้นได้รับรางวัลออสการ์จากบทภาพยนตร์ดั้งเดิมยอดเยี่ยมจากภาพยนตร์เรื่อง Good Will Hunting ในปี 1997 เขาได้ก้าวสู่วงการฮอลลีวูดในระดับแถวหน้า เป็นนักแสดงนำในหนังทุนสร้างสูงหลายเรื่องอย่างเช่น Armageddon, Pearl Harbor, Changing Lanes, The Sum of All Fears และ Daredevil
เขามีความสัมพันธ์กับนักแสดง กวินเน็ธ พัลโทรว์ ในปี 1998 และกับนักร้อง นักแสดง เจนนิเฟอร์ โลเปซจนสื่อทั่วโลกเรียกทั้งคู่ว่า "เบนนิเฟอร์" หลังจากนั้นทั้งคู่ก็เลิกรากันในปี 2004 เขาเริ่มออกเดทกับเจนนิเฟอร์ การ์เนอร์ ทั้งคู่แต่งงานกันเมื่อเดือนมิถุนายน ค.ศ. 2005 และมีลูกด้วยกัน 3คน ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) และลูกชายคนที่สามชื่อ ซามูเอล การ์เนอร์ แอฟเฟล็ก (เกิดวันที่ 27 กุมภาพันธ์ 2012) นอกจากนี้แอฟเฟล็กยังมีส่วนร่วมในกิจกรรมการเมืองและองค์กรไม่แสวงหารายได้ อย่าเช่น A-T Children's Project และยังได้ร่วมก่อตั้งบริษัทกับเพื่อนในวัยเด็กของเขา แม็ตต์ เดม่อน ชื่อบริษัท LivePlanet
ชีวิตช่วงแรก
แอฟเฟล็ก เกิดในเบอร์เคเลย์ รัฐแคลิฟอร์เนีย เป็นบุตรชายของคริสทีน แอน "คริส" (สกุลเดิม โบลดต์) ลูกจ้างโรงเรียนเขตและครู กับทิโมธี แอฟเฟล็ก ผู้ให้คำแนะนำด้านยา, นักสังคมสงเคราะห์, ภารโรง, ช่างซ่อมรถ, บาร์เทนเดอร์ และอดีตนักแสดงที่โรงละครคอมปานีออฟบอสตัน แม่ของแอฟเฟล็ก เข้าศึกษาที่มหาวิทยาลัยฮาร์วาร์ด และสอนที่โรงเรียนรัฐบาลเคมบริดจ์ เขามีน้องชายเป็นนักแสดงเช่นกันชื่อ เคซีย์ แอฟเฟล็ก เขามีเชื้อสายไอร์แลนด์และสกอตแลนด์ ครอบครัวเขาย้ายมาเคมบริดจ์   รัฐแมสซาชูเซตส์ เมื่อเขาอายุยังน้อย พ่อแม่เขาหย่าร้างกันในปี 1984 พออายุได้ 8 ปี แอฟเฟล็กได้พบกับแม็ตต์ เดม่อน ที่อายุ 10 ขวบ เพื่อนที่อยู่ห่างกันไป 2 บล็อก ซึ่งทั้งคู่ต่อมาได้เข้าเรียนที่ Cambridge Rindge and Latin School ด้วยกันถึงแม้ว่าพวกเขาจะอายุต่างกัน แอฟเฟล็กเข้าเรียนต่อที่วิทยาลัยออกซิเดนทอลคอลเลจ ในลอสแอนเจลิส และต่อมหาวิทยาลัยเวอร์มอนต์
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ เบน แอฟเฟล็ก 0–59% คำวิจารณ์ที่นักวิจารณ์ไม่ชอบ 60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ  81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
อ้างอิง
1972
วอลเลย์บอลยุวชนชายชิงแชมป์เอเชีย 2010
วอลเลย์บอลยุวชนชายชิงแชมป์เอเชีย 2010 จัดขึ้นที่ เมืองเตหะราน, ประเทศอิหร่าน 13–21 พฤษภาคม 2010
การแบ่งกลุ่ม
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2008
ไทยลีก 3 ฤดูกาล 2562 – ตอนล่าง
สโมสรที่เข้าร่วมแข่งขันและผลงานฤดูกาลที่แล้ว
หมายเหตุ
วิจิตร ลุลิตานนท์
ศาสตราจารย์วิจิตร ลุลิตานนท์ (30 มิถุนายน พ.ศ. 2449 - 9 ธันวาคม พ.ศ. 2530) เป็นอดีตรัฐมนตรีว่าการกระทรวงการคลัง ในรัฐบาลพลเรือตรี ถวัลย์ ธำรงนาวาสวัสดิ์ อดีตรัฐมนตรีช่วยว่าการกระทรวงการคลังในรัฐบาลนายปรีดี พนมยงค์ และอดีตรัฐมนตรีไม่ได้ประจำกระทรวง
ประวัติ
ศาสตราจารย์วิจิตร ลุลิตานนท์ เกิดเมื่อ พ.ศ. 2449 เป็นบุตรของหลวงวิจารณ์ศุขเกษม (ติ๊ด ลุลิตานนท์) เคยดำรงตำแหน่งนายกสมาคมธรรมศาสตร์ ในพระบรมราชูปถัมภ์ กับมารดาชื่อทรัพย๋
วิจิตร ลุลิตานนท์ ได้รับตำแหน่งรัฐมนตรีไม่ได้ประจำกระทรวงครั้งแรกเมื่อ พ.ศ. 2488 ในรัฐบาลนายทวี บุณยเกตุ และได้ดำรงตำแหน่งต่อมาในรัฐบาลหม่อมราชวงศ์เสนีย์ ปราโมช  ต่อมาเมื่อพ.ศ. 2489 ในรัฐบาลนายปรีดี พนมยงค์ได้ดำรงตำแหน่งรัฐมนตรีช่วยว่าการกระทรวงการคลัง    ในรัฐบาลพลเรือตรี ถวัลย์ ธำรงนาวาสวัสดิ์ จึงได้รับการแต่งตั้งเป็นรัฐมนตรีว่าการกระทรวงการคลัง และพ้นจากตำแหน่งไปเพราะมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490 นอกจากนี้ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 1
รายชื่ออักษรย่อของโรงเรียนในประเทศไทย/ก
รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ก
หม่อมซิริล ภาณุพันธุ์ ณ อยุธยา
หม่อมซิริล ภาณุพันธุ์ ณ อยุธยา (3 ตุลาคม พ.ศ. 2459 – 22 ธันวาคม พ.ศ. 2553) มีชื่อเดิมว่า ซิริล แมรี จอร์จีนา เฮย์คอค (Ceril Mary Georgina Heycock) หม่อมชาวสหราชอาณาจักรในพระวรวงศ์เธอ พระองค์เจ้าพีรพงศ์ภาณุเดช ซึ่งสมรสครั้งแรกในปี พ.ศ. 2481 ก่อนที่จะหย่ากันในปี พ.ศ. 2492 และกลับมาสมรสอีกครั้งในปี พ.ศ. 2526 จนกระทั่งพระวรวงศ์เธอ พระองค์เจ้าพีรพงศ์ภาณุเดช สิ้นพระชนม์ในปี พ.ศ. 2528
ชีวิตช่วงแรก
หม่อมซิริลเกิดเมื่อวันที่ 3 ตุลาคม พ.ศ. 2459 ณ กรุงลอนดอน สหราชอาณาจักร เป็นบุตรีของนายพันโท เพร์ซี เรเวิร์ท เฮย์คอค นอกราชการ ซึ่งอยู่ตระกูลที่สืบเชื้อสายมาจากขุนนางเก่าแก่ และเฮนเรียตตา นอราห์ เฮย์คอค (สกุลเดิม เฟาเดล-ฟิลลิปส์) ซึ่งมาจากตระกูลพ่อค้าผู้ร่ำรวยจนได้บรรดาศักดิ์เป็น เซอร์ และมีญาติคนหนึ่งเคยเป็นนายกเทศมนตรีของลอนดอนซึ่งเคยรับเสด็จพระบาทสมเด็จพระจุลจอมเกล้าเจ้าอยู่หัวมาแล้ว
เสกสมรส
หม่อมซิริลและหม่อมเอลิสะเบธเป็นพระสหายร่วมชั้นเรียนของพระวรวงศ์เธอ พระองค์เจ้าพีรพงศ์ภาณุเดช เมื่อยังศึกษาอยู่ ณ โรงเรียนศิลปะไบอัมชอว์ (Byam Shaw Art School) ใน พ.ศ. 2476 ซึ่งพระองค์เจ้าพีรพงศ์ภาณุเดชต้องพระทัยหม่อมซิริล จึงทูลความในพระทัยแก่พระเจ้าวรวงศ์เธอ พระองค์เจ้าจุลจักรพงษ์ โดยทรงรับเป็นผู้ปกครองของพระองค์เจ้าพีรพงศ์ภาณุเดชในการติดต่อกับครอบบครัวของหม่อมซิริล เพราะครอบครัวของหม่อมยึดมั่นในธรรมเนียมที่พ่อแม่ของฝ่ายหญิงต้องทำความรู้จักกับชายคนสนิทด้วยการไปมาหาสู่ที่บ้าน พระองค์เจ้าจุลจักรพงษ์จึงเชิญแม่ของหม่อมซิริลมาร่วมจิบน้ำชาที่พระตำหนักคอร์นวอลล์ และตกลงกันว่าจะไม่พูดถึงเรื่องงานแต่ง จนกว่าหม่อมซิริลจะมีอายุ 21 ปี
ครั้นหม่อมซิริลมีอายุ 21 ปี ใน พ.ศ. 2480 เธอจึงวางแผนการใช้ชีวิตสมรสกับเจ้าชายแห่งสยาม ครั้นเมื่อพระเจ้าวรวงศ์เธอ พระองค์เจ้าจุลจักรพงษ์ และพระวรวงศ์เธอ พระองค์เจ้าพีรพงศ์ภาณุเดชนิวัตแผ่นดินสยาม ประทับอยู่ที่นั่นได้เดือนเศษ ระหว่างนั้นพระองค์เจ้าจุลจักรพงษ์ทรงปรึกษากับพระยาพหลพลพยุหเสนา (พจน์ พหลโยธิน) นายกรัฐมนตรีในขณะนั้น พระยาพหลพลพยุหเสนาจึงทูลว่าต้องผ่านประธานและคณะผู้สำเร็จราชการแทนพระองค์ในสมเด็จพระเจ้าอยู่หัวอานันทมหิดลเสียก่อน แล้วเข้าเฝ้าองค์ยุวกษัตริย์ขอพระราชทานพระบรมราชานุญาตตามพระราชประเพณี ที่สุดทรงมีพระบรมราชานุญาตให้พระองค์เจ้าจุลจักรพง์ และพระองค์เจ้าพีรพงศ์ภาณุเดชเสกสมรสกับสตรีต่างชาติได้ และได้คำนำหน้านามว่า "หม่อม" เช่นเดียวกับภรรยาสามัญชนที่สมรสกับหม่อมเจ้าทั่วไป ปลาย พ.ศ. 2480 พระองค์เจ้าพีรพงศ์ภาณุเดชจึงเสด็จกลับอังกฤษอีกครั้ง และเสกสมรสกับหม่อมซิริลเมื่อวันที่ 12 มกราคม พ.ศ. 2481
การหย่าร้าง
แต่ชีวิตรักของทั้งสองเองก็ยืนยาวได้เพียง 11 ปี พอขึ้นปีที่ 12 ปี ด้วยความที่พระองค์พีรพงศ์ภาณุเดชทรงเป็นคนดังบุคลิกดี และสามารถตรัสได้คล่องทั้งภาษาอังกฤษและภาษาฝรั่งเศส และยังใช้ชีวิตอย่างเศรษฐี ซึ่งสิ่งเหล่านี้เอง ได้กลายเป็นแรงดึงดูดผู้หญิงอื่นให้เข้ามาหลงใหลพระองค์ พระองค์พีรพงศ์ภาณุเดชมิได้เลิกรักหม่อมซิริลเพียงแต่ว่าเมื่อถึงเรื่องที่ทรงพอพระทัยถ้าหากทำได้ก็ทรงทำ ส่วนหม่อมซิริลเองก็โอนอ่อนผ่อนตามได้ไม่เดือดร้อนก็คงจะครองชีวิตคู่กันต่อไปได้ โดยถือว่าพวกผู้หญิงเหล่านั้นจะไม่มีความหมายกับท่านเท่าภรรยาตามกฎหมาย แต่ว่าหม่อมซิริลทำใจไม่ได้ที่พระองค์พีระมีหญิงอื่นแม้จะไม่ทรงจริงจังด้วยนัก แต่เธอถือว่าเป็นความเดือดร้อนสาหัสของภรรยา หม่อมซิริลก็ตัดสินใจแยกกันอยู่พักหนึ่งเพื่อระงับจิตใจ โดยระหว่างที่แยกกันอยู่โดยยังไม่ได้หย่าขาดจากกัน  สถานการณ์ก็ยิ่งทำให้ทั้งสองห่างเหินกันมากขึ้นอีก และเมื่อครั้งพระองค์เจ้าพีรพงศ์ภาณุเดชและหม่อมซิริลเดินทางไปประเทศอาร์เจนตินาใน พ.ศ. 2491 ทรงรับสั่งกับหม่อมซิริลว่า หญิงอาร์เจนตินามีชีวิตชีวา ร่าเริง เป็นกันเองและครึกครื้น และหม่อมซิริลเริ่มรู้สึกว่าสามีเปลี่ยนไป ไม่ติดที่ และรู้สึกอึดอัดเมื่อเธออยู่ใกล้ ๆ
ในระหว่างที่พระองค์พีระทรงแข่งขันที่ประเทศอาร์เจนตินานั่นเอง พระองค์เจ้าพีรพงศ์ภาณุเดชก็ทรงพบกับเชลิตา โฮวาร์ด เมื่อครั้งที่พระองค์พีระทรงได้รับบาดเจ็บจากการแข่งรถ ก็มีเชลิตาคอยปรนนิบัติดูแล จนที่สุดพระองค์ก็ทรงพาเชลิต้ากลับมาอังกฤษด้วยกัน ประทับอยู่กับหล่อนไม่ได้กลับบ้านไปหาหม่อมซิริล รวมทั้งซื้อบ้านในเมืองกาน ชุดโต๊ะเก้าอี้ และประทานรถยนต์มอร์ริสให้เชลิตาอีกหนึ่งคัน เมื่อเป็นเช่นนั้น หม่อมซิริลจึงตัดสินใจหย่าขาดจากพระองค์พีระตามกฎหมายใน พ.ศ. 2493 แต่ทั้งพระองค์เจ้าพีรพงศ์ภาณุเดชแและอดีตหม่อมซิริลยังคงติดต่อกันอยู่เรื่อย ๆ หลังหย่าร้าง จนภรรยาใหม่คือหม่อมชลิตาไม่พอใจนัก ช่วงเวลานั้นหม่อมซิริลคบหากับชายชาวอิตาลีชื่อบรูโน หลังจากนั้นเมื่อทุกคนยอมรับให้สถานะความสัมพันธ์กัน ทั้งพระองค์เจ้าพีรพงศ์ภาณุเดช หม่อมชลิตา หม่อมซิริล และบรูโน ออกไปท่องเที่ยวด้วยกันอย่างสหายสนิท
ชีวิตหลังการหย่า
หลังจากการหย่าจากพระองค์พีระแล้ว หม่อมซิริลเองก็ไม่ได้สมรสใหม่ แต่เธอมีเพื่อนใจเป็นหนุ่มโสดอายุกว่า 40 ปี และคบหากันมาจนฝ่ายชายได้เสียชีวิตจากไปทั้งที่ยังไม่ได้สมรสกัน ส่วนทางฝ่ายพระองค์พีระเองก็ทรงลังเลอยู่ถึง 3 ปีถึงตัดสินพระทัยเสกสมรสใหม่กับหม่อมชลิต้า แต่อย่างไรก็ตามพระองค์พีระก็ทรงระลึกถึงหม่อมซิริลเสมอ ทรงเป็นมิตรกับเพื่อนชายของหม่อมซิริล แล้วพาชลิต้าไปด้วยเพื่อให้รู้จักกับหม่อม ไปไหนมาไหนกัน 4 คน แต่หม่อมซิริลก็ไม่ได้กลับมาหาท่านอีก และยังคงพบปะกันอย่างเพื่อนสนิทเท่านั้น
จนในปี พ.ศ. 2526 พระวรวงศ์เธอ พระองค์เจ้าพีรพงศ์ภาณุเดช ได้เสด็จไปยังอังกฤษอีกครั้งหลังจากการหย่าขาดจากภรรยาชาวไทย ทรงเก็บตัวอย่างชายชราที่ไม่มีใครรู้จัก เพื่อแวะหาหม่อมซิริลเป็นครั้งสุดท้าย จนท้ายที่สุดพระวรวงศ์เธอ พระองค์เจ้าพีรพงศ์ภาณุเดช สิ้นพระชนม์ที่สถานีรถไฟบารอนส์คอร์ต ลอนดอน เมื่อวันที่ 23 ธันวาคม พ.ศ. 2528 ขณะสิ้นพระชนม์ไม่มีผู้ใดทราบว่าเป็นใคร ก่อนจะเป็นข่าวใหญ่ในสัปดาห์ต่อมา
หม่อมซีริลถึงแก่กรรมเมื่อวันที่ 22 ธันวาคม พ.ศ. 2553 สิริอายุ 94 ปี
สมพล เกยุราพันธุ์
สมพล เกยุราพันธุ์ (21 ตุลาคม พ.ศ. 2480 – 27 พฤศจิกายน พ.ศ. 2557) เป็นบิดาของคุณหญิงสุดารัตน์ เกยุราพันธุ์ อดีตสมาชิกสภาผู้แทนราษฎรจังหวัดนครราชสีมา, อดีตสมาชิกสภาผู้แทนราษฎรระบบสัดส่วน และ อดีตสมาชิกสภาผู้แทนราษฎรระบบบัญชีรายชื่อ
ประวัติ
สมพล เกยุราพันธุ์ เกิดเมื่อวันที่ 21 ตุลาคม พ.ศ. 2480 เป็นบุตรชายของนายเกียชุน กับนางชิวหงษ์ แซ่ตั้ง เป็นบุตรคนที่ 4 จากจำนวนพี่น้องทั้งสิ้น 6 คน ได้แก่ กิมกี่ สมบูรณ์ สังวาลย์ ละออ และศรีสมพร แซ่ตั้ง สำเร็จการศึกษาระดับมัธยมศึกษาจากโรงเรียนศิริวิทยากร สมรสกับนางเรณู มีธิดา 1 คน คือ คุณหญิงสุดารัตน์ เกยุราพันธุ์ นักการเมืองสตรีชาวไทยและรัฐมนตรีหลายสมัย
งานการเมือง
สมพล ได้รับเลือกตั้งสมาชิกเป็นสภาผู้แทนราษฎรครั้งแรกใน พ.ศ. 2512 สังกัดพรรคอิสระ (พ.ศ. 2512) จนกระทั่งปี พ.ศ. 2550 ได้กลับมาลงสมัครรับเลือกตั้งแทนที่คุณหญิงสุดารัตน์ที่ถูกตัดสิทธิ์ทางการเมือง และได้รับเลือกตั้งเป็นสมาชิกสภาผู้แทนราษฎรแบบสัดส่วน ในกลุ่มจังหวัดที่ 5 ก่อนที่จะได้รับเลือกตั้งเป็นสมาชิกสภาผู้แทนราษฎรในระบบบัญชีรายชื่อ ลำดับที่ 39 สังกัดพรรคเพื่อไทย ในการเลือกตั้ง พ.ศ. 2554 ตามลำดับ
สมพล เคยเป็นรองหัวหน้าพรรคประชาธรรม (พ.ศ. 2517)
สมาชิกสภาผู้แทนราษฎร
สมพล เกยุราพันธุ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ฟรีสไตล์ สตรีท บาสเก็ตบอล
ฟรีสไตล์ สตรีท บาสเก็ตบอล ((FreeStyle Street Basketball) หรือเรียกสั้น ๆ ว่า ฟรีสไตล์ (FreeStyle) เป็นเกมคอมพิวเตอร์ประเภท Sport MMO พัฒนาโดยบริษัท JC Entertainment ประเทศสาธารณรัฐเกาหลี เปิดให้บริการในหลายประเทศ เป็นเกมที่เปิดให้เข้าเล่นฟรี แต่ก็มีทางเลือกให้ผู้เล่นเติมเงินเพื่อใช้ซื้อสิ่งของต่าง ๆ ในเกมได้
การเล่น
ฟรีสไตล์เป็นเกมสตรีทบาสเก็ตบอล ซึ่งผู้เล่นจะต้องสร้างตัวละครขึ้นมาโดยเลือกตำแหน่งที่ต้องการเล่นคือ การ์ด, ฟอร์เวิร์ด และ เซนเตอร์ ซึ่งจะสามารถเลือกได้ครั้งเดียวไม่สามารถเปลี่ยนได้ จากนั้นจึงทำการจัดตั้งทีมขึ้น ทั้งทีมแบบ 2 คน, 3 คน และ 5 คน จากนั้นจึงไปท้าสู้กับทีมอื่น ๆ ต่อไป
ตัวเกมจะมีระบบเก็บค่าประสบการณ์ไปเพิ่มเลเวลให้กับตัวละคร เมื่อเลเวลสูงขึ้นค่าความสามารถก็จะเพิ่มมากขึ้นไปด้วย ปัจจุบันเลเวลสูงสุดจำกัดไว้ที่ 45
กระแสตอบรับ
FreeStyle ได้รับคะแนน 6.8 เต็ม 10 จาก IGN แนวทางการเล่นที่สนุกสนานและกราฟิกในรูปแบบแอนิเมชันสีสันสดใสคือจุดเด่นที่สำคัญ แต่ข้อด้อยคืออิสระในการปรับแต่งลักษณะของตัวละคร
รายชื่อผลงานอัลบั้มเพลงของเดอะคอรร์ส
หน้านี้รวบรวมผลงานของ เดอะ คอรร์ส ศิลปินกลุ่มจากประเทศไอร์แลนด์ ทั้งอัลบั้ม ซิงเกิล และวิดีโอ โดยจะแสดงตามลำดับการออกวางจำหน่าย รวมถึงอันดับ และระดับยอดขายในชาร์ตของประเทศต่างๆ ได้แก่ Irish Albums Chart (IRL) ของประเทศไอร์แลนด์, UK Albums Chart (UK) ของสหราชอาณาจักร, ชาร์ตเพลงของประเทศฝรั่งเศส (FR), ประเทศสวิตเซอร์แลนด์ (SUI), Media Control Charts ของประเทศเยอรมนี (GER), U.S. Billboard 200 (U.S. 200) ของสหรัฐอเมริกา, ARIA Charts (AUS) ของประเทศออสเตรเลีย และ Recording Industry Association of New Zealand ของประเทศนิวซีแลนด์ (NZ)
ซิงเกิล
รายชื่อซิงเกิลจะแสดงตามลำดับการออกวางจำหน่าย รวมถึงอันดับ และระดับยอดขายในชาร์ตของประเทศต่างๆ ได้แก่ Irish Singles Chart (IRL) ของประเทศไอร์แลนด์, UK Singles Chart (UK) ของสหราชอาณาจักร, ชาร์ตเพลงของประเทศฝรั่งเศส (FR), ประเทศสวิตเซอร์แลนด์ (SUI), Media Control Charts ของประเทศเยอรมนี (GER), Billboard Hot 100 (U.S. 100) กับ U.S. Billboard Adult Contemporary Chart (U.S. AC) ของสหรัฐอเมริกา, ARIA Singles Charts (AUS) ของประเทศออสเตรเลีย และ Recording Industry Association of New Zealand ของประเทศนิวซีแลนด์ (NZ)
เขตบือลัค
บือลัค (Bülach) เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือบือลัค
เทศบาล
เขตบือลัคประกอบด้วย 22 เทศบาล:
การบ้าน
การบ้าน หรือ งานมอบหมาย หมายถึงงานที่ครูหรืออาจารย์มอบหมายให้นักเรียนหรือนักศึกษาทำให้สำเร็จนอกห้องเรียน การบ้านทั่วไปอาจประกอบด้วย ระยะเวลาให้นักเรียนได้อ่านเพิ่มเติม และแสดงออกผ่านการเขียนหรือการพิมพ์, การแสดงออกถึงทักษะในการแก้ปัญหา, การเขียนโครงงาน หรือการฝึกฝนทักษะอื่น ๆ
จำนวนที่ต้องการ
จากการศึกษาผ่านงานวิจัยมากกว่า 60 ฉบับ พบว่า จำนวนของการบ้าน และสิ่งที่ผู้เรียนได้รับนั้นมีความสัมพันธ์ซึ่งกันและกัน ผลลัพธ์จากการวิจัยพบว่า การให้การบ้านมากเกินไป กลับส่งผลลบต่อความสามารถของผู้เรียนอย่างรุนแรง การสั่งการบ้านมากเกินไปจะทำให้เด็กหยุดคิด งานวิจัยนี้สนับสนุน "กฎ 10 นาที" โดยการให้การบ้านเด็ก 10 นาทีต่อคืนต่อระดับการศึกษาของเด็ก โดย เด็ก ป.1 ควรได้รับการบ้าน 10 นาทีต่อคืน ในขณะที่เด็ก ป.5 ควรได้รับงาน 50 นาที ต่อคืน หรือ เด็ก ม.3 90 นาทีต่อคืน อีกแนวคิดหนึ่งเสนอเข้ามา คือไม่ต้องมีการบ้าน เพื่อเปิดโอกาสให้นักศึกษาและนักเรียนได้มีเวลาพักผ่อนอย่างเต็มที่ เวลาเรียนควรให้งานทำให้เสร็จภายในชั่วโมงเรียน หรือถ้างานไม่เสร็จควรให้ต่อในชั่วโมงหน้าเพื่อนักเรียนจะได้มีเวลาสอบถามอาจารย์ได้ แนวคิดนี้ได้มาจากความคิดของนักเรียนที่เครียดกับการบ้านจนจบการศึกษาและถึงเวลาเป็นพ่อแม่
กลยุทธ์
เป็นธรรมดาที่การมีทักษะการเรียนที่มีประสิทธิภาพ ย่อมทำให้ทำการบ้านได้เร็วขึ้น และทำให้นักเรียนมีเวลาว่างมากขึ้น นักเรียนอาจหาทางออกโดยการลอกการบ้านเพื่อนส่งอาจารย์
ถ้านักเรียนมีทัศนคติที่ดีต่อการบ้าน จะทำการบ้านด้วยความสนุกสนาน และโดยมากทำการบ้านเสร็จได้เร็วกว่านักเรียนที่มองการบ้านในแง่ลบ ความเกียจคร้านและการต่อต้านจะทำให้การทำการบ้านใช้เวลานานขึ้น การลดการรบกวน โดยการทำการบ้านในห้องที่เงียบ, ปิดโทรทัศน์ ฯลฯ ซึ่งจะทำให้ใช้สมาธิในการทำการบ้านได้เต็มที่ ทำได้เร็วและมีคุณภาพ อย่างไรก็ตาม ไม่มีหลักฐานว่าวิทยุลดสมาธิในการทำการบ้านลง ซึ่งอาจจะเป็นผลมาจากการที่วิทยุมีแต่เสียง ไม่มีภาพมาดึงความสนใจไป
อีกหนึ่งวิธีก็คือ การทำการบ้านให้ได้มากที่สุดตั้งแต่ยังอยู่ที่โรงเรียน โดยอาศัยเวลาว่างช่วงเช้า, พักกลางวัน หรือช่วงระหว่างเปลี่ยนคาบ ซึ่งจะช่วยลดเวลาทำการบ้านที่บ้านลง แต่อย่างไรก็ตาม วิธีนี้มีผลเสียคือเด็กอาจจะไม่ได้กินอาหารกลางวัน หรืออาจจะไม่ตั้งใจเรียนเนื่องจากทำการบ้านวิชาอื่นในชั้นเรียน
กลยุทธ์สำหรับผู้ปกครอง
การเข้ามาดูแลช่วยเหลือเด็กทำการบ้านของผู้ปกครอง จะช่วยส่งผลดีต่อกระบวนการทำการบ้าน แต่การเข้ามาวุ่นวายมากเกินไป กลับส่งผลร้ายต่อตัวเด็กเอง
ผู้ปกครองยังสามารถช่วยจัดตารางเวลา และจัดเตรียมสถานที่ทำการบ้านให้ได้ โดยสถานที่ที่เหมาะสมควรจะต้องเงียบ ทำให้สามารถรวมสมาธิทำการบ้านได้อย่างเต็มที่ ห้องที่มีพื้นเรียบ, ไฟสว่างเพียงพอ, มีอุปกรณ์เครื่องเขียนครบครัน และมีพจนานุกรม เป็นสิ่งสำคัญมาก
ครูต้องการจะรู้ถึงความเข้าใจของเด็ก และความสามารถที่จะทำงานได้อย่างเป็นอิสระ ปราศจากความช่วยเหลือ, มักจะแนะนำผู้ปกครองไม่ให้ทำการบ้านให้เด็ก, ไม่ให้แก้การบ้านให้เด็ก และไม่ให้เขียนให้เด็กลอกตาม เกรดหรือคะแนนจากครู ควรจะเป็นสิ่งชี้บ่งถึงความสามารถของตัวเด็กเอง ไม่ใช่ความสามารถของผู้ปกครอง หรือการทำงานร่วมกันของเด็กและผู้ปกครอง
อย่างไรก็ตาม บางครั้งครูอาจจะให้การบ้านที่เกินความสามารถของเด็กที่จะทำได้ด้วยตัวเอง เพื่อที่จะให้ผู้ปกครองเข้ามาช่วยเหลือเด็กนักเรียนเช่นกัน
การเรียนรู้ด้วยตัวเอง สมควรจะได้รับการปฏิบัติใช้และพัฒนาโดยการแนะนำเด็ก เช่น แนะนำวิธีการหาข้อมูลคำตอบ หรือวิธีการใช้พจนานุกรม มากกว่าการบอกคำตอบให้เด็ก
การให้เด็กอ่านออกเสียง สามารถช่วยให้ผู้ปกครองช่วยแก้ไขข้อผิดพลาดให้เด็กและทำให้ทักษะการอ่านดียิ่งขึ้น
หนึ่งในกุญแจที่ผู้ปกครองสามารถทำได้คือ การเจรจากับครูถ้าการบ้านนั้นเยอะเกินไป หรือไม่เหมาะสมต่ออายุของนักเรียน การเจรจาต่อรองนี้ อาจจะกระทำได้โดยการคุยกับครูตัวต่อตัว หรือผ่านเจ้าหน้าที่ของโรงเรียน หรือร่วมมือกับผู้ปกครองท่านอื่น หรือ สมาคมผู้ปกครองและครู เพื่อลดปริมาณการบ้านที่เกินไปให้กับเด็กทั้งห้องหรือโรงเรียน
ประสิทธิภาพของการสอนและการบ้าน
นอกจากนี้ ครูอาจจะกระตุ้นผู้ปกครองให้เห็นความสำคัญของการบ้านอีกโสตหนึ่ง เพื่อให้การสอนมีประสิทธิภาพมากขึ้น โดยให้โอกาสผู้ปกครองได้คุ้นเคยกับแบบเรียน และพัฒนาการของเด็ก อีกทั้งอาจจะกระตุ้นให้ผู้ปกครองมีส่วนร่วมในการบ้านของเด็กอีกด้วย ข้อความ ไม่ว่าจะด้วยคำพูดหรือโน้ตข้อความ มีแนวโน้มว่าจะหายระหว่างทาง หรือถูกบิดเบือน เมื่อครูใช้นักเรียนเป็นผู้นำสารไปมอบให้ผู้ปกครอง การสื่อสารกับผู้ปกครองโดยตรงย่อมจะมีประสิทธิภาพมากกว่า อีกทั้งยังป้องกันการเกิดความเข้าใจผิดได้ในทุกกรณีอีกด้วย วิธีการที่สามารถสื่อผลตอบสนองไปถึงผู้ปกครองได้ คือการรายงานผ่านการบ้าน (ถึงทั้งนักเรียนและผู้ปกครอง) รวมทั้งผ่าน โทรศัพท์, จดหมายอิเล็กทรอนิกส์ หรือกระทู้บนอินเทอร์เน็ต
วิพากษ์
จำนวนครู นักเรียน และผู้ปกครองที่ต่อต้านการทำการบ้าน หรืออย่างน้อยจำกัดปริมาณการทำการบ้านนั้น กำลังเพิ่มมากขึ้น เหตุผลหลักคือความเชื่อที่ว่า นักเรียนเองก็เรียนได้จากกิจกรรมในชีวิตประจำวัน ที่นอกเหนือไปจากตำราเรียนในห้อง การใช้เวลาทั้งวันในห้องเรียน และเกือบทั้งคืนเพื่อการเรียน จะทำให้นักเรียนขาดการปฏิสัมพันธ์ ขาดเวลาว่าง ขาดการออกกำลังกาย และไม่มีโอกาสได้สัมผัสประสบการณ์พิเศษนอกเหนือจากตำรา ความสามารถพิเศษและความสนใจเฉพาะของนักเรียน ไม่สามารถสร้างได้ในห้องเรียน โดยการเจาะจงเฉพาะไปที่วิชาบางวิชา
ยิ่งไปกว่านั้น จากการวิจัยพบว่า การบ้านนั้นมีคุณค่าทางการศึกษาน้อยนิด และโดยเฉพาะอย่างยิ่ง ในเด็กเล็ก อายุต่ำกว่า 14 ปี ว่าการบ้านกลับส่งผลลบต่อการเรียนรู้
ในสหรัฐอเมริกา
โดยประวัติศาสตร์ การบ้านเป็นผลพวงจากวัฒนธรรมอเมริกัน ด้วยจำนวนนักเรียนเพียงไม่กี่คนที่สนใจในการศึกษาระดับที่สูงกว่า และเพื่อที่จะทำงานประจำวัน การบ้านถูกลดความสำคัญลง ไม่เพียงแค่โดยผู้ปกครอง แต่ยังรวมไปถึงศึกษาธิการเขต ในปี พ.ศ. 2444, รัฐสภาแห่งรัฐแคลิฟอร์เนีย ผ่านกฎหมายไม่ให้มีการให้การบ้านแก่นักเรียน ตั้งแต่ระดับชั้นอนุบาลไปจนถึงระดับ 8 แต่ในคริสต์ทศวรรษ 1950 (ระหว่าง พ.ศ. 2493-2503) อิทธิพลจากการแข่งขันในสงครามเย็นกดดันให้อเมริกาให้ความสำคัญแก่การบ้านอีกครั้งหนึ่ง เพื่อให้เยาวชนอเมริกันมีความสามารถมากกว่าหรือเทียบเท่ากับรัสเซียคู่แข่ง แต่หลังสิ้นสุดสงครามเย็นใน พ.ศ. 2534 ยังมีการสั่งการบ้านให้นักเรียนทำอย่างมากในการศึกษาทุกระดับชั้น
จากการศึกษาโดยมหาวิทยาลัยมิชิแกน ในปี พ.ศ. 2550 สรุปได้ว่าปริมาณการบ้านเพิ่มขึ้นตามเวลา ในกลุ่มตัวอย่างที่สุ่มขึ้นมาในเด็กอายุระหว่าง 6 ถึง 9 ปี แสดงให้เห็นว่า เด็กใช้เวลาทำการบ้านมากกว่า 2 ชั่วโมงต่อสัปดาห์ ในขณะที่ในปี พ.ศ. 2524 เด็กใช้เวลาทำการบ้านเพียง 44 นาที
มหรรษิ มเหศ โยคี
มหรรษิ มเหศ โยคี (อักษรโรมัน: Maharishi Mahesh Yogi) หรือนามเมื่อเกิด มเหศ ปรสาท วรรมา (อักษรโรมัน: Mahesh Prasad Varma, 12 มกราคม 1918 – 5 กุมภาพันธ์ 2008) เป็นคุรุด้านโยคะยุคใหม่ ชาวอินเดีย เป็นที่รู้จักจากการพัฒนาและสร้างความนิยมให้แก่การทำสมาธิแบบพ้นโลก (Transcendental Meditation; TM) และเป็นคุรุผู้นำองค์การระดับโลกที่ถูกมองว่าเป็นขบวนการศาสนาใหม่ ไปจนถึงว่าไม่ใช่กลุ่มทางศาสนา  ท่านได้รับการเรียกขานให้เป็น มหรรษิ (มหาฤาษี) และ โยคี
ท่านจบการศึกษาด้านฟิสิกส์จากมหาวิทยาลัยอลาหาบาดในปี 1942 และฝากตัวเข้าเป็นศิษย์ของสวามี พรหมานันทะ สรัสวดี (หรือที่รู้จักในชื่อ "คุรุเทพ") ผู้เป็นศังกราจารย์หรือผู้นำทางจิตวิญญาณของอารามชโยตีรมัฐในเทือกเขาหิมาลัยของอินเดีย มหรรษิเคยกล่าวถึงสวามีว่าเป็นผู้มีอิทธิผลต่อคำสอนของตนอย่างมาก ในปี 1955 มหรรษิเริ่มแนะนำหลักการทำสมาธิลึกแบบพ้นโลก (Transcendental Deep Meditation และต่อมาเรียกใหม่ว่า การทำสมาธิแบบพ้นโลก; Transcendental Meditation) สู่อินเดียและโลก รวมถึงมีการเดินทางสอนการทำสมาธิแบบนี้ครั้งแรกในรูปของเวิลด์ทัวร์ในปี 1958 ผู้ศรัทธาในท่านเรียกแทนท่านว่า สาธุคุณ (His Holiness) และเนื่องมาจากการหัวเราะบ่อยครั้งมากเกินในการสัมภาษณ์ทางโทรทัศน์ในช่วงแรก ๆ ทำให้มหรรษิบางครั้งถูกเรียกว่า "คุรุเส้นตื้น" ("giggling guru")
มีการรายงานไว้ว่ามหรรษิได้ฝึกฝนผู้สอนการทำสมาธิแบบ TM ไปแล้วมากกว่า 40,000 คน, และสอนเทคนิกการทำสมาธินี้ให้แก่ผู้คนทั้วโลก "มากกว่าห้าล้านคน" รวมถึงยังก่อตั้งศูนย์ฝึกสอนการทำสมาธินี้หลายพันแห่ง วิทยาลัย มหาวิทยาลัย และโรงเรียนกว่าหลายร้อยแห่ง ในขณะที่บนเว็บไซต์ด้านการทำสมาธิ TM รายงานว่ามีผู้ศึกษาโปรแกรม TM-สิทธิ (TM-Sidhi) ไปมากกว่าหลายหมื่นคน ซึ่งมีสอนในโรงเรียนและมหาวิทยาลัยที่มีวิทยาเขตอยู่ในหลายประเทศ เช่น อินเดีย แคนาดา สวิตเซอร์แลนด์ สหรัฐ และสหราชอาณาจักร มหรรษิ ครอบครัว และคนใกล้ชิด ได้สร้างองค์กรการกุศล ไปจนถึงธุรกิจเพื่อผลกำไรมากมาย ซึ่งรวมถึงคลินิกทางการแพทย์, อาหารเสริมที่ขายทางไปรษณีย์ และฟาร์มออร์แกนิก มีการรายงานมูลค่าขององค์การหน่วยงานต่าง ๆ ของมหรรษิไว้ที่หลักล้านถึงพันล้านดอลล่าร์สหรัฐ และในปี 2008 องค์กรได้รายงานมูลค่าตนอยู่ที่ 300 ล้านดอลล่าร์สหรัฐ
ในปลายทศวรรษ 1960s ถึงต้นทศวรรษ 1970s มหรรษิกลายมาเป็นที่รู้จักมากขึ้นในฐานะคุรุของวงเดอะบีเทิลส์, เดอะบีชบอยส์ และเซเลบริตีอีกหลายคน ในปลายทศวรรษ 1970s มหรรษิได้ริเริ่มโครงการทีเอ็ม-สิทธิ (TM-Sidhi programme) ซึ่งมีเป้าหมายในพัฒนาความสัมพันธ์ระหว่างจิตใจกับร่างกายผ่านเทคนิกอย่างการบินแบบโยคี ในปี 1992 มหรรษิได้ก่อตั้งพรรคแนเชอรัลลอว์ ขึ้น และทำแคมเปญอยู่ในหลายประเทศ มหรรษิย้ายไปอาศัยใกล้กับวลอดรอพ ประเทศเนเธอร์นด์ ในปีเดียวกันนั้น ในปี 2000 เขาได้สร้างโกลบอลคันทรีออฟเวิลด์พีช องค์การไม่แสวงผลกำไรขึ้น และในปี 2008 มหรรษิได้ประกาศเกษียณตนจากทุกกิจกรรมก่อนจะเงียบหายไปกระทั่งละสังขารในสามสัปดาห์ต่อมา
อ็อนเดรย์ ดูดา
สโมสรอาชีพ
ดูดาเริ่มต้นเส้นทางอาชีพกับสโมสรบ้านเกิดอย่าง MFK Snina ต่อมาเขาย้ายไป MFK Košice ซึ่งเขาได้เลื่อนมาเล่นชุดใหญ่เมื่อายุ 17 ปี โดยลงมาเล่นนัดแรกเป็นตัวสำรอง นัดที่เปิดบ้านชนะ ŠK Slovan Bratislava 1–0
ในช่วงฤดูหนาวของฤดูกาล 2013-2014 ดูดาตัดสินใจที่จะไม่ต่อสัญญากับ Košice ซึ่งเขาจะหมดสัญญาในช่วงฤดูร้อนที่จะถึงนี้ ในเดือนกุมภาพันธ์ ค.ศ. 2014 ดูดาย้ายไปร่วมทีมลีเกียวอร์ซอด้วยสัญญา 4 ปีครึ่ง
ในวัยที่ 30 กรกฎาคม ค.ศ. 2015 ดูดาถูกหินปาใส่ ในรอบคัดเลือกยูฟ่ายูโรปาลีก นัดที่ลีเกียออกไปเยือนสโมสร Kukesi ในประเทศแอลเบเนีย เขาได้รับบาดเจ็บจนถูกส่งตัวออก และการแข่งขันถูกยกเลิก นัดนั้นลีเกียได้รับสิทธิ์ชนะ 3–0 และเจ้าบ้านถูกปรับด้วยเงิน 49,160 ปอนด์ และห้ามไม่ให้มีผู้เข้าชมในการแข่งขันเกมยุโรปในบ้านครั้งถัดไป
แฮร์ทาเบอร์ลิน
วันที่ 20 กรกฎาคม ค.ศ. 2016 ดูดาเซ็นสัญญากับสโมสรกีฬาแฮร์ทาเบอร์ลินในบุนเดิสลีกา ด้วยสัญญา 5 ปี แต่หลังจากนั้นเขาต้องเข้ารับการผ่าตัดเข่าในเดือนพฤศจิกายน ค.ศ. 2016 ดูดาลงเล่นนัดแรกให้กับแฮร์ทาเมื่อวันที่ 25 กุมภาพันธ์ ค.ศ. 2017 นัดที่เปิดบ้านเอาชนะไอน์ทรัคท์ฟรังค์ฟูร์ท 2-0 โดยเขาถูกส่งลงมาเป็นตัวสำรองในนาทีที่ 89
ทีมชาติ
ดูดาลงเล่นนัดแรกให้กับทีมชาติสโลวาเกียเมื่อวันที่ 18 พฤศจิกายน ค.ศ. 2014 โดยลงมาแทนมาเรก ฮัมชีก นาทีที่ 59 ในนัดที่สโลวาเกียชนะฟินแลนด์ 2-1 ซึ่งเป็นนัดกระชับมิตร
ประตูแรกในนามทีมชาติ เกิดขึ้นในการแข่งขันฟุตบอลชิงแชมป์แห่งชาติยุโรป 2016 นัดที่สโลวาเกียแพ้เวลส์ 2–1
ต่อมาเขาทำประตูในฟุตบอลโลก 2018 รอบคัดเลือก ในนัดที่สโลวาเกียเอาชนะมอลตา 3-0 และช่วยให้สโลวาเกียจบอันดับที่สองของกลุ่ม
กรมแพทย์ทหารเรือ
กรมแพทย์ทหารเรือ (อักษรย่อ: พร. ; Naval Medical Department) เป็นหน่วยงานราชการของกองทัพเรือไทย ที่ดำเนินการเกี่ยวกับการแพทย์และการพยาบาล    ซึ่งมีเจ้ากรมแพทย์ทหารเรือคนปัจจุบันคือพลเรือโท ชลธร สุวรรณกิตติ ส่วนรองเจ้ากรมแพทย์ทหารเรือ​ประกอบด้วยพลเรือตรี ปิยบุตร เนียมประดิษฐ์​ และพลเรือตรี นรเสทธ์ เอื้อไพบูลย์​
ประวัติ
พ.ศ. 2561 พลเรือเอก ลือชัย รุดดิษฐ์ เมื่อครั้งดำรงตำแหน่งรองผู้บัญชาการทหารเรือ ได้ทำหน้าที่เป็นประธานทอดผ้าป่ามหากุศล เพื่อจัดซื้อเครื่องมือแพทย์แก่โรงพยาบาลสมเด็จพระปิ่นเกล้า กรมแพทย์ทหารเรือ
ปี พ.ศ. 2562 พระบาทสมเด็จพระวชิรเกล้าเจ้าอยู่หัว พระราชทานเงิน 2,407,144,487.59 บาท ช่วยโรงพบาบาล 27 แห่ง ซึ่งรวมถึงโรงพยาบาลในสังกัดกรมแพทย์ทหารเรือ เพื่อจัดซื้อเครื่องมือและอุปกรณ์ทางการแพทย์
กิจกรรมเพื่อสังคม
พ.ศ. 2556 กรมแพทย์ทหารเรือ ร่วมกับกระทรวงสาธารณสุข เพื่อทำการติดตามผู้สัมผัสสารเบนซีนที่จังหวัดระยอง มารับการตรวจสุขภาพตามมาตรฐานติดต่อกัน 5 ปี หลังพบพนักงานเก็บคราบน้ำมันมีค่าสารดังกล่าวสูง
เดือนกรกฎาคม พ.ศ. 2561 ชุดเวชศาสตร์ใต้น้ำ กรมแพทย์ทหารเรือ เป็นหนึ่งในทีมที่เข้าช่วยเหลือเด็ก ๆ และผู้ช่วยผู้ฝึกสอน ออกจากปฏิบัติการค้นหาและกู้ภัยถ้ำหลวง ร่วมกับหน่วยบัญชาการสงครามพิเศษทางเรือ (หน่วยซีล) จากนั้น ในเดือนตุลาคม กรมแพทย์ทหารเรือได้เป็นหนึ่งในกองกำลังที่เข้าร่วมภารกิจให้การช่วยเหลือ ต่อผู้ประสบภัยจากเหตุแผ่นดินไหวและคลื่นสึนามิในเกาะซูลาเวซี พ.ศ. 2561
ครั้นในเดือนพฤศจิกายน ของปีเดียวกัน ทางกองทัพเรือไทย ได้จัดศูนย์ช่วยเหลือผู้ประสบภัยทางน้ำเนื่องในวันลอยกระทง ประจำปี 2561 โดยศูนย์ดังกล่าวได้จัดส่งกำลังพลและยุทโธปกรณ์จากกองเรือลำน้ำ กองเรือยุทธการ และชุดแพทย์เคลื่อนที่จากกรมแพทย์ทหารเรือ เพื่อช่วยเหลือผู้ประสบภัยใน 3 พื้นที่ รวมถึงในเดือนเดียวกันนี้ โรงพยาบาลสมเด็จพระปิ่นเกล้าได้จัดงานวิ่งการกุศล เพื่อช่วยเหลือผู้ป่วยยากไร้ ที่ขาดแคลนค่าใช้จ่ายส่วนเกินในการผ่าตัด และเพื่อระดมทุนซื้ออุปกรณ์เครื่องมือแพทย์เกี่ยวกับการผ่าตัด
สำหรับเดือนธันวาคม พ.ศ. 2562 ได้มีนักไตรกีฬาหญิง ซึ่งเป็นตัวแทนโรงพยาบาลสมเด็จพระนางเจ้าสิริกิติ์ กรมแพทย์ทหารเรือ ให้การช่วยเหลือข้าราชการอาวุโสที่หัวใจหยุดเต้น ด้วยการนวดหัวใจ แล้วนำส่งโรงพยาบาลได้อย่างปลอดภัย ก่อนที่เธอจะทำการลงแข่งขัน
สิ่งสืบทอด
ตามโรงพยาบาลในสังกัดกรมแพทย์ทหารเรือ ได้มีการปลูกต้นไม้ให้ร่มเงาและความสวยงาม อาทิ ประดู่แดง, ประดู่เหลือง, นนทรี, ปีบ และชมพูพันธุ์ทิพย์ ซึ่งหลายคนให้ความสำคัญต่อกรณีการตัดไม้หวงห้าม
รายชื่อละครโทรทัศน์ทางสถานีโทรทัศน์ช่องทรูโฟร์ยู
ละครช่องทรูโฟร์ยู จะออกอากาศทุกวัน จันทร์-พฤหัสบดี ออกอากาศช่วงเวลา 19.00น. - 20.00น. โดยช่วงแรกละครใหม่ช่องทรูโฟร์ยู จะออกอากาศ ทุกวัน จันทร์-อังคาร เวลา 19.00น. - 20.00 น. เรื่องแรกที่ออกอากาศคือเรื่อง รักนี้ชั่วนิรันดร์ หลังจากที่ละครอวสาน ทางช่องทรูโฟร์ยู ได้เพิ่มเวลาออกอากาศละครช่องทรูโฟร์ยู เป็นวัน พุธ-พฤหัสบดี เรื่องแรกที่ออกอากาศคือ แสนดี เดอะซีรีส์ ในปี 2557
เดือนมิถุนายน ปี 2558 เพิ่มออกอากาศละครซีรีส์ ในช่วงเช้าวันเสาร์-อาทิตย์ เวลา 11.00 น. - 12.00 น. และวันอาทิตย์ เวลา 11.00 น. - 12.00 น. , เดือนมิถุนายน ปี 2559 เพิ่มออกอากาศเป็นวันพฤหัสบดีถึงวันศุกร์ เวลา 13.00น. - 14.00 น. เรื่องแรกที่ออกอากาศคือเรื่อง ดัง หนี ดับ
สถานีทวนสัญญาณวิทยุสมัครเล่น
สถานีทวนสัญญาณวิทยุสมัครเล่น (Amateur radio repeater) คือสถานีวิทยุสมัครเล่นที่ติดตั้งเครื่องวิทยุสำหรับรับสัญญาณจากคลื่นความถี่หนึ่ง แล้วส่งออกไปยังอีกคลื่นความถี่เดียวกัน หรือต่างคลื่นความถี่ ภายใต้กฎระเบียบและกติกาของประเทศหรือภูมิภาคนั้น ๆ ได้กำหนด เพื่อเพิ่มระยะการส่งสัญญาณวิทยุจากอุปกรณ์ที่มีกำลังส่งต่ำให้สามารถติดต่อสื่อสารได้ไกลมากขึ้น แนวคิดดังกล่าวมีความคล้ายคลึงกับสถานีทวนสัญญาณที่ใช้โดยหน่วยงานภาครัฐ และเอกชน ซึ่งมีหลักการทำงานเช่นเดียวกัน
สำหรับสถานีทวนสัญญาณวิทยุสมัครเล่นนั้น มักจะอยู่ภายใต้การดูแลของกลุ่มนักวิทยุสมัครเล่นในท้องที่นั้น ๆ โดยเปิดให้ใช้งานได้สำหรับนักวิทยุสมัครเล่นทุกคน ในบางครั้งอาจมีการเชื่อมโยงสถานีทวนสัญญาณวิทยุสมัครเล่นหลายแห่งเข้าด้วยกัน รวมถึงเชื่อมต่อกับโครงข่ายอื่นภายนอก เพื่อให้การสื่อสารมีความครอบคลุมพื้นที่ได้กว้างยิ่งขึ้น ซึ่งในประเทศไทยได้มีการทดลองเชื่อมโยงระบบสถานีทวนสัญญาณในเขต 7 ของ กสทช. และระบบเอ็กโค่ลิงก์ในวันวิทยุสมัครเล่นโลก พ.ศ. 2565 ทำให้มีพื้นที่ครอบคลุมในการสื่อสารถึง 5 จังหวัด
ความถี่
ความถี่ที่ใช้งานในการทวนสัญญาณวิทยุสมัครเล่นนั้นส่วนใหญ่จะอยู่ในช่วงของวีเอชเอฟ ย่านความถี่ 6 เมตร (50-54 MHz) ย่านความถี่ 2 เมตร (144-148 MHz) ย่านความถี่ 1.25 เมตร (222-225 MHz) และช่วงยูเอชเอฟ ย่านความถี่ 70 เซนติเมตร (430-440 MHz) และสามารถใช้งานได้กับทุกคู่ความถี่ที่สูงกว่า 28 MHz และในบางพื้นที่ใช้ย่านความถี่ 33 เซนติเมตร (902-928 MHz) และย่านความถี่ 23 เซนติเมตร (1.24-1.3 GHz) ในการทวนสัญญาณ โดยในแต่ละประเทศนั้น มีกฎหมายและระเบียบในการใช้งานคลื่นความถี่ที่แตกต่างกันไป เช่น ในสหรัฐอเมริกา ย่านความถี่ 2 เมตรคือ 144-148 MHz ในประเทศอังกฤษและส่วนใหญ่ของสหภาพยุโรปใช้งานความถี่ 144-146 MHz ในขณะที่ประเทศไทยใช้ความถี่ 144-147 MHz
สำหรับความถี่ที่ใช้ในการทวนสัญญาณนั้นจะเรียกว่า ความถี่รับ และความถี่ส่ง โดยในทางปฏิบัตินั้นจะมีระยะห่างกันคงที่ ในสหรัฐอเมริกานั้นย่านความถี่ 2 เมตร ค่าระยะห่างมาตรฐานคือ 600 kHz (0.6 MHz) ส่วนในประเทศไทยจะใช้ในรูปแบบของดูเพล็กซ์ -600 kHz คือเมื่อเราออกอากาศ เครื่องส่งวิทยุของเราจะส่งไปที่ความถี่ที่ต่ำกว่าช่องที่ตั้งไว้รับฟัง 600 kHz เมื่อไปถึงสถานีทวนสัญญาณ ระบบจะนำไปออกอากาศอีกครั้งในความถี่ที่สูงกว่าภาคส่งจากเราคือ 600 kHz ซึ่งเป็นช่องของสถานีทวนสัญญาณซึ่งมีบุคคลอื่นหรือบุคคลที่เราต้องการจะติดต่อสื่อสารด้วยรับฟังอยู่
การใช้งาน
ในต่างประเทศนั้น สถานีทวนสัญญาณสามารถเชื่อต่ออัตโนมัติกับสายโทรศัพท์พื้นฐานและเครือข่ายโทรศัพท์พื้นฐานเพื่อโทรศัพท์ออกจากวิทยุสื่อสารที่มีปุ่มกด โดยให้บริการกับสมาชิกของกลุ่มหรือชมรมเฉพาะกลุ่ม นอกจากนี้สถานีทวนสัญญาณวิทยุส่วนใหญ่มีการป้องกันการเข้าถึงด้วยรหัสควบคุม CTCSS (หรือที่คนไทยเรียกว่า โทน) เพื่อป้องกันไม่ให้ถูกรบกวนโดยสัญญาณวิทยุอื่น ๆ และสถานีข้างเคียงที่มีความถี่ใกล้หรือตรงกัน นักวิทยุบางคนใช้ระบบการเข้ารหัสดิจิทัลอื่น ๆ ที่เรียกว่า DCS, DCG หรือ DPL (เครื่องหมายการค้าของโมโตโรลา)
ในชุมชนนักวิทยุสมัครเล่นหลายแห่ง สถานีทวนสัญญาณนั้นกลายเป็นเหมือนสถานที่นัดหมายหลักในการออกอากาศในแต่ละพื้นที่ โดยเฉพาะในช่วงเวลาของการขับรถ (ในช่วงเช้าและช่วงบ่าย) ในช่วงเย็นอาจจะีการรายงานสภาพอากาศ หรือข่าวสารสาธารณะต่าง ๆ ในกรณีฉุกเฉินหรือภัยพิบัติต่าง ๆ สถานีทวนสัญญาณนั้นช่วยเชื่อมต่อการสื่อสารที่จำเป็นในพื้นที่ที่ห่างไกลและระบบสื่อสารหลักไม่สามารถใช้การได้
อุปกรณ์ในการทวนสัญญาณ
อุปกรณ์พื้นฐานในการทวนสัญญาณประกอบไปด้วยเครื่องรับวิทยุย่านเอฟเอ็มที่ใช้งานในความถี่หนึ่ง และเครื่องส่งวิทยุย่านเอฟเอ็มในช่วงความถี่เดียวกัน และเชื่อมต่อเครื่องวิทยุทังสองตัวเข้าด้วยกัน เมื่อเครื่องรับวิทยุได้รับข้อความเข้ามา ก็จะถ่ายทอดเสียงนั้นก็จะถูกกดคีย์และถ่ายทอดสัญญาณเสียงนั้นอีกครั้งออกอากาศออกไปให้ได้ยิน
ในการทวนสัญญาณนั้น จำเป็นจะต้องมีอุปกรณ์ในการควบคุมการทวนสัญญาณ สามารถเป็นได้ทั้งอุปกรณ์แบบฮาร์ดแวร์ หรือใช้งานผ่านซอฟต์แวร์ก็ได้
อุปกรณ์ควบคุมในการทวนสัญญาณนั้นมักจะมีอุปกรณ์ในการจับเวลาในการออกอากาศ เพื่อตัดการเชื่อมต่อของสัญญาณที่ส่งมาออกอากาศนานเกินไป โดยเฉพาะในกลุ่มที่ใช้ในการสื่อสารในสถานการณ์ฉุกเฉิน มักจะตั้งค่าให้สามารถออกอากาศได้ครั้งละไม่เกิน 30 วินาทีในการถ่ายทอดข้อมูล โดยในกลุ่มอื่น ๆ อาจใช้เวลา 3 นาทีหรือนานกว่านั้น อุปกรณ์ในการจับเวลาจะมีการเริ่มต้นใหม่หลักจากการหยุดพักช่วงสั้น ๆ หลังการส่งสัญญาณออกอากาศแต่ละครั้ง และในหลาย ๆ ระบบจะมีการส่งเสียงบี๊บเตือนเพื่อแจ้งว่าระบบได้เริ่มต้นใหม่และให้บริการอีกครั้ง
สถานีทวนสัญญาณแบบทั่วไป
สถานีทวนสัญญาณแบบทั่วไป เป็นการทวนสัญญาณภายในย่านความถี่เดียวกัน หรือย่านความถี่ใกล้เคียงกัน โดยทวนสัญญาณทุกอย่างที่ถูกส่งมาทั้งสัญญาณเสียงแบบเอฟเอ็มผสมมากับคลื่นความถี่ โดยใช้สายอากาศ 2 อัน อันแรกสำหรับภาครับ อันที่สองสำหรับภาคส่ง หรือการแยกภาคส่งและภาครับในสายอากาศต้นเดียวแบบดูเพล็กซ์
การใช้งานแบบดูเพล็กซ์เป็นการใช้งานอุปกรณ์ที่ป้องกันไม่ให้กำลังส่งที่สูงของภาคส่งกลบสัญญาณจากภาครับของสถานีทวนสัญญาณ ช่วยให้ใช้เครื่องรับส่ง 2 เครื่องสามารถใช้สายอากาศในต้นเดียวกันได้ นิยมติดตั้งในการทวนสัญญาณย่านความถี่ 2 เมตรกับความถี่ที่สองบนย่าน 440 MHz ในการแบ่งปันการใช้งานบนเสาอากาศที่ติดตั้งสายอากาศเพียงต้นเดียว
สถานีทวนสัญญาณส่วนใหญ่จะใช้การควบคุมระยะไกลผ่านการใช้โทนเสียงบนช่องความถี่สำหรับควบคุมระบบ
สถานีทวนสัญญาณแบบข้ามย่านความถี่
สถานีทวนสัญญาณแบบข้ามย่านความถี่ (Cross-band repeaters) เป็นการทวนสัญญาณโหมดเฉพาะบนย่านความถี่หนึ่งไปยังโหมดเฉพาะบนอีกย่านความถี่หนึ่งที่แตกต่างจากภาคส่ง วิธีดังกล่าวทำให้ระบบมีความซับซ้อนที่น้อยลง การทวนสัญญาณแบบนี้ทำให้สามารถรับและส่งข้อมูลในเวลาเดียวกันด้วยสายอากาศต้นเดียว เพื่อหลีกเลี่ยงปัญหาและความซับซ้อนในการทวนสัญญาณย่านความถี่เดียวกัน
ในเครื่องรับส่งวิทยุแบบหลายย่านความถี่บางเครื่องสามารถใช้งานเพื่อทวนสัญญาณแบบข้ามย่านความถี่ได้
สถานีทวนสัญญาณวิทยุสมัครเล่นโทรทัศน์
สถานีทวนสัญญาณโทรทัศน์วิทยุสมัครเล่น (Amateur television: ATV) ใช้ในการส่งสัญญาณวีดีโอแบบเคลื่อนไหวเต็มรูปแบบซึ่งช่วงความถี่ที่ใช้งานนั้นจะแตกต่างกันไปตามแต่ละประเทศกำหนด
ในประเทศสหรัฐอเมริกานั้นกำหนดในรูปแบบของการทวนสัญญาณข้ามความถี่ โดยมีภาครับในย่านความถี่ 33 หรือ 23 เซนติเมตร และความถี่ส่งในความถี่ 421.25 MHz หรือในบางครั้งที่ 426.25 MHz (ในย่านความถี่ 70 เซนติเมตร) ความถี่ในภาคส่งเหล่านี้ตรงกันกับความถี่เคเบิลทีวีมาตรฐาน ช่องที่ 57 และ 58 ทำให้ใครที่มีโทรทัศน์อนาล็อกแบบเอ็นทีเอสซี สามารถรับชมได้โดยไม่ต้องใช้อุปกรณ์เฉพาะในการรับ
นอกจากนี้ยังมียังมีการทวนสัญญาณวิทยุสมัครเล่นโทรทัศน์แบบดิจิทัล (digital amateur TV) ที่ส่งสัญญาณวีดีโอในรูปแบบดิจิทัลตามมาตรฐานการแพร่สัญญาณภาพดิจิทัลผ่านดาวเทียมด้วยการกล้ำสัญญาณ เนื่องจากใช้ช่วงความถี่ที่แคบและการสูญเสียสัญญาณที่สูง โดยวิทยุสมัครเล่นโทรทัศน์แบบดิจิทัลเป็นที่นิยมในยุโรป อันเนื่องมาจากความพร้อมของอุปกรณ์ในการแพร่สัญญาณภาพดิจิทัลผ่านดาวเทียม
ดาวเทียมทวนสัญญาณ
ดาวเทียมทวนสัญญาณนั้น มีความแตกต่างจากสถานีทวนสัญญาณอื่น ๆ คือการที่มันโคจรอยู่รอบโลกซึ่งโดยปกติสถานีทวนสัญญาณจะตั้งอยู่บนภาคพื้นดินบนผิวโลก โดยประเภทที่เยอะที่สุดประกอบด้วย ลิเนียร์ทรานสปอนเดอร์ สถานีทวนสัญญาณแบบข้ามย่านความถี่ และรูปแบบดิจิพิเตอร์ (Digipeater)
ลิเนียร์ทรานสปอนเดอร์
ลิเนียร์ทรานสปอนเดอร์ (Linear transponders) เป็นการทวนสัญญาณที่มักจะถูกใช้งานกับดาวเทียมวิทยุสมัครเล่น โดยปกติจะใช้ช่วงกว้างระหว่าง 20 ถึง 800 kHz ซ้ำจากย่านความถี่หนึ่ง ไปสู่อีกย่านความถี่หนึ่งแบบเชิงเส้น ซึ่งในเชิงเทคนิคการทวนสัญญาณรูปแบบนี้เหมาะกับการสื่อสารแบบ SSB และแบบ คลื่นต่อเนื่อง (CW)
ระบบการจัดเก็บและส่งต่อ
ระบบการจัดเก็บและส่งต่อ (Store-and-forward systems) เป็นระบบทวนสัญญาณอีกประเภทหนึ่ง ที่ไม่ได้รับและทวนสัญญาณข้อมูลส่งต่อในทันที แต่เป็นการรับสัญญาณและส่งสัญญาณซ้ำออกไปในความถี่เดียวกัน ข้อความเดียวกันหลังจากการหน่วงเวลาสั้น ๆ อาจไม่ถูกนิยามว่าเป็นสถานีทวนสัญญาณตามกฎหมายบางประเทศ ซึ่งมีกฎหมายเฉพาะในการกำกับดูแลสถานีประเภทนี้